Home

=Velkommen til forum for timeplanleggere i Buskerud fylkeskommune.=

**Bakgrunn:**
Denne wikien ble opprettet i forbindelse med en workshop i Drammen torsdag 08.04.2010.

Tanken er å dele ideer, tips og forklaringer for å lette arbeidet for den enkelte som ofte jobber alene med dette ute på den enkelte skole.

**Informasjons til utenforstående:**
De videregående skolene i Buskerud benytter timeplanprogrammet **Untis** og det skoleadministrative programmet **IST-Extens**. Elevfravær, anmerkninger og karakterer føres i programmet **Skolearena**, som elever også har tilgang til. Skolene har forskjellige løsninger for publisering av timeplanene. Dette varierer fra papirutskrift via statisk web-basert timeplanpublisering til dynamisk web-basert publisering. Sistnevnte gjøres for eksempel med **IST Rom og Ressurs**.

**Til deg som er timeplanlegger i Buskerud:**
Om du ikke er kjent med wiki som arbeidredskap kan du ta en titt på videoen nederst. Jeg håper denne muligheten vil bli flittig brukt! Det tar ikke lang tid å legge ut korte tips og ideer. Litt mer tid dersom man skal gjøre det utførlig, men slikt kan komme etter hvert.

Her er NULL fallhøyde! Bli med!

Vennlig hilsen, Ari Börde Kröyer undervisningsleder og timeplanlegger Røyken videregående skole

**Forslag til hvordan komme i gang:**
__Trinn 1:__ Jeg oppretter en side for egen skole, der jeg legger ut informasjon om hvordan jeg har tenkt/gått fram når jeg har lagt timeplanen hos oss. Det samme kan andre gjøre. (Sider kan opprettes av alle godkjente brukere.)

__Trinn 2:__ Konkrete problemstillinger og løsninger innenfor de forskjellige fasene av timeplanleggingen kan legges inn under dertilegnede sider (og eventuelt undersider). Jeg har startet med å opprette sidene "Grunndatafil" og "Strategi". De er foreløpig tomme. Føl deg fri til å fylle på eller utvide!

media type="youtube" key="-dnL00TdmLY" height="385" width="480"